open-index/open-wikipedia-markdown huggingface dataset:
Tour des Alpes-Maritimes et du Var

De **Tour des Alpes-Maritimes et du Var** is en franzöösch Radrennen.

Da Etappenrennen hett sien Termin an un vör sück Midden Februar un find in de franzöösch Region Provence-Alpes-Côte d’Azur statt. De Tour du Haut-Var, de en vun de fröhest franzöösch Rennen in jeder Saison is, wurr siet hör eerst Utdragen 1969 bit 2008 as Eendagsrennen dörführt. 

Siet Inführen vun de UCI Europe Tour 2005 is dat Rennen Deel vun disse Rennserie un in de Kategorie 2.1 instuuft. De Kurs is bannig selektiv, wiel he mit eenig Anstieg versehn is, mit deelwies mehr as 10% Stiegen. De Tour du Haut-Var weer buterdem van 1992 bit 2008 en Deel vun de Coupe de France, en Rennserie vun franzöösch Eendagsrennen. Rekordwinner sünd Joop Zoetemelk un Arthur Vichot, de dat Rennen dreemal winnen kunnen. 

In de Loop vun hör Geschichte droog de Tour verscheeden Naams: van 1969 bit 1974 hett se *Nice-Seillans* heeten, 1975 *Draguignan-Seillans*, 1976 *Seillans-Draguignan*, 1977 bit 1981 *Seillans-Draguignan (Tour du Haut-Var)*, un van 1982 bit 2019 *Tour du Haut-Var*. 

## Siegerlist

Leonardo Bertagnolli (Sieger 2006) is nahderhen de Sieg wegen Doping aferkannt wurrn.

## Weblenken
* Offiziell Websteed (franzöösch)
Nils-Bertil Dahlander

**Nils-Bertil „Bert“ Dahlander** (* 13. Mai 1928 in Mölndal; † 6. Juni 2011) weer en sweedsch Jazz-Slagtüüchspeler. För en körten Tiet is he in de 1950er Johren ok ünner den Naam „Bert Dale“ uptreden.

Nils-Bertil Dahlander kreeg Ünnerricht in Klaveer un Vigelien un studeer an de Juilliard School of Music in New York. Dornah hett he eerst in en Radioband arbeit, de vun Thore Ehrling leit wurr. 1951 un 1952 weer he an Upnahmen vun Lars Gullin bedeeligt. Mit eegen Quartett speel he denn in de USA un hett dor mit Terry Gibbs, in Europa 1956 mit Chet Baker tosommenarbeit. 1956/57 speel he weer mit Gullin. 1957 speel he weer in de USA bi Gibbs un Teddy Wilson, 1965 bi Earl Hines. 1966 gung he to Ralph Sutton nah Aspen, Colorado, dor speel he denn ok mit Peanuts Hucko  un nehm an verscheeden *Colorado Jazz Party*-Konzerten deel. He nehm ok eegen Kompositschonen, sweedsch Walzer as Bossa Nova in‘ Dreeveerteltakt bearbeit, up. Buterdem weer he an Upnahmen vun Toshiko Akiyoshi bedeeligt. Dahlander speel in de Loop vun de Johren ok mit Musikers as Malte Johnson, Sune Waldehorn, Rune Gustafsson, Rolf Ericson, Lester Young, Wardell Gray, Sonny Stitt, Sonny Rollins, Lars Gullin, Harry Arnold un Zoot Sims. In de 1970er Johren is he faken in Finnland un Schweden uptreden, 1973 nehm he mit Earl Hines en Reunion-Album auf. In de 1990er Johren weer he noch an Upnahmen vn Kenneth Arnström (*Jazz Feeling*, 1997) un Jesper Thilo (*Flying Home*, 1999) bedeeligt. 

## Literatur
* Carlo Bohländer & Karl-Heinz Holler: *[[Reclams Jazzführer]]*. Reclam, Stuttgart 1977.
* Leonard Feather and Ira Gitler, *The Biographical Encyclopedia of Jazz*. Oxford/New York, 1999, ISBN 978-0-19-532000-8

## Weblenken
*Wiehnachten in USA 2010
*Nahroop (sweedsch)
*  Ron Wynn, All Music Guide
Fechtsport

**Fechtsport**  (ingelsch *combat sports*) of **Kampfsport** (ook **Kampsport**) is een Sport, wor dat Winnen tegen een Gegner dat Teel is. Fuchten warrt  mit Wapens or sünner Wapens. Bi’t Fechten sünner Wapens blifft dat Lief dat Wapen sülvst. Kämpft warrt mit Slagen, Stoten un Trappen, mit Wrösteln un Wrangeln of mit Luken un Trecken.  Hüdigendaags is dat Överwinnen över de Gegenfechter bloots symbolsch. Fast Regeln un Equipment schütt Sportslüüd tegen een Besehren.

## Fechtsport un Sülfdefenz
Dat Ünnerscheed tüschen Fechtsporten un Sülfdefenz is faken nicht kloor un kant, man mehrsttieds  bloots vaag. Up Fechtsport kann upkeken warren as een Form van Sülfdefenz, wor een sportiv Element een wichtig Rull spelt of, van een anner Perspektiv heruut, kann dor up keken warren as een Sport, wor en Element van Kampf binnen is. 

## Soorten van Fechtsport
Dor is een heel Barg van verschillig un ungliek Fechtsporten. Dat Teel, de Gegner to besiegen, warrt dör verschieden Techniken (Grepen, Stööt etc.) raakt. Jed Sport hett een System, för weck Techniken Punten geven warrt.

Bi Wapensporten versöökt, de Sportlers mit dat Wapen up verlööft Kontakt-Flääch to raken. De Wapens sünd stuuf. De Sportlers sünd dör Equipment beschirmt. Bispelen sünd Kendo of Naginata.

Bi Stootsporten soas Boxen,  Karate un Savate warrt versöcht mit Stööt, Slääch un Kicks up de verlööft Kontakt-Flääch to raken. Dat kann in Fullkontakt, in Semikontakt of Lichtkontakt gebören. Winnen deit een vörtiedig dör k. o. (bi Fullkontakt) or wenn de Gegenfechter upgifft or an’t Enn van de bedungen Tied dör Punten.

Bi Wröstelsporten warrt wrangelt. Een versöcht Macht to kriegen över sien Gegenfechter. För verschillen Techniken (to'n Bispill Klemmen, Gripen, Goien) warrt Punten geven. Bispelen sünd Wrösteln, Judo of Sambo.

Luk- und Trecksporten sünd mehr an de Brink van Fechtsporten. Dat is hüüdtodaags mehr Spoß as Sport. Bispill is Tautrecken. 

Lestto sünd dor Fechtsporten, wor all Sorten van Techniken mingelt un mixt warrt. Bispelen sünd Mixed Martial Arts (up Platt soveel as "Mingt Gefechtskunsten") of JiuJitsu.

## Inkelt Nahwiesen


## Weblinken
* Dojoguide Plattform für die intensive Auseinandersetzung mit dem Thema. Lexikon, Videos. Daneben Schulen, Events und Organisationen.
Marco Lietti

**Marco Lietti** (* 20. April 1965 in Gravedona) is en ehmalger italieensch Radrennfohrer. 

Lietti weer Profi van 1988 bit 1997 un is in disse Tiet blots för verscheeden italieensch Teams fohren. An de Tour de France hett he in de Johren 1991 und 1993, 1994 un 1996  deelnommen.

## Wat he schafft hett

**1990**
* Winner: 6. Deelstreck Katalonien-Rundfohrt (noch vör Melchor Mauri)

**1991**
* Winner: 16. Deelstreck Tour de France (vor Greg LeMond, Maurizio Fondriest, Jean-Claude Colotti, Davide Cassani, Phil Anderson un annern)

**1995**
* Winner: Tour du Haut-Var 

## Teams
*1988 - Malvor-Bottecchia
*1989 - Malvor-Sidi
*1990 - Ceramiche Ariostea
*1991 - Ceramiche Ariostea
*1992 - Ceramiche Ariostea
*1993 - Lampre-Polti
*1994 - Lampre-Ceramica Panaria
*1995 - MG Maglificio-Technogym
*1996 - MG Maglificio-Technogym
*1997 - Refin

## Weblenken
* Lietti in de Datenbank vun Radsportseiten.net
Moreno Argentin

**Moreno Argentin** (* 17. Dezember 1960 in San Dona di Piave) is en ehmalger italieensch Radrennfohrer.

## Karriere
Argentin weer Radprofi van 1980 bit 1994 un gull mit 86 Siegen a en vun de besten Radrennfohrer vun de 1980er Johren. Sien gröttsten Spood harr he bi Eendagsklassiker. 1986 wurr he Straatenweltmeester (vör Charly Mottet un Giuseppe Saronni), en Johr later Viezweltmeester (achter Stephen Roche). Disse Siege fallen in sien spoodriekste Tiet: Tüschen 1985 un 1987 wunn he dreemal nah’nanner den Klassiker Lüttich-Bastogne-Lüttich.

Bi groot Rundfohrten weer he as Sprintspezialist weniger spoodriek, he wunn aber liekers 12 Deelstrecken bi den Giro d’Italia un 2 Deelstrecken bi de Tour de France. Sienen groten Wunsch hett he aber nich schafft: Den wichtigsten italieenschen Fröhjohrsklassiker Mailand–Sanremo kunn he nie nich winnen. 1982 keem he up den darten Platz un 1992 keem he blots up Platz  twee, nahdem hüm de seker glöövt un vörankünnigt in’ Teelsprint vun de up de Affohrt vun’ Poggio di Sanremo ranfohren Iren Sean Kelly afnommen wurr.

## Weblenken
* Palmarès
* Argentin in de Datenbank vun Radsportseiten.net
141 v. Chr.

## Wat passeert is
* 
## Boren
* um 141 v. Chr. rüm: Antiochos VIII., König vun dat Seleukidenriek († 96 v. Chr.)

## Storven
142 v. Chr.

## Wat passeert is
* Antiochos VI. warrt as Herrscher over dat Seleukidenriek afsett dör Diodotos Tryphon, de sülms de Herrschop an sik ritt.

## Boren

## Storven
143 v. Chr.

## Wat passeert is
* 
## Boren

## Storven
* Jonathan, Herrscher vun de Makkabäers ut dat Huus vun de Hasmonäers
145 v. Chr.

## Wat passeert is
* 
## Boren

* Sima Qian: chineeschen Historiker († 90 v. Chr.)

## Storven
* Alexander I. Balas, König vun dat Seleukidenriek 
* Ptolemaios VI., König vun Ägypten
147 v. Chr.

## Wat passeert is
* Hasdrubal nümmt den Böverbefehl in Karthago in de Hand un verdeffendeert de Stadt gegen de Römers.

## Boren

## Storven
Tanach

De **Tanach** (hebr. **תנ״ך**, tanach, TNK) is de Hillige Schrift (Bibel) vun dat Jodendom. He besteiht ut de dree Deele Tora („Vörschrift“), Nevi'im („Propheten“) un Ketuvim („Schriften“). Se sünd na ehr Öller un na theoloogschen Rang tohopenstellt. Um dat Johr 100 v. Chr. rum is he in 22 oder 24 Böker indeelt wurrn un Deel vun de Hillgen Schriften wurrn. 
All siene Böker sünd vun dat Christendom as Gott sien wohrraftig Woort annahmen wurrn. Dor sünd noch en Reeg Böker ut de greeksche Oversetten (Septuaginta) tokamen un bit 400 n. Chr. as Oold Testament Deel vun de christliche Bibel wurrn. Se stoht all vor dat Nee Testament. De Böker Tobit un Judit, dat 1. un 2. Book vun de Makkabäers, dat Book vun de Wiesheit un dat Book Jesus Sirach höört nich to'n Tanach mit to. Se sünd in de kathoolsche Bibel as *deuterokanoonsche* Böker Deel vun dat Ole Testament. In de Lutherbibel höört se as Apokryphen to'n Anhang mit to. 

## Begreep
**תנ״ך**, tanach, is en Akronym, wat ut de dree eersten hebrääschen Bookstaven (Initschalen) vun de  dree Hööft-Deele **T**ora, **N**ebi'im un **C**etubim tohopensett' is. De Konsonanten Taw (ת), Nun (נ) un Kaph (כ; Slussform He|ך), alltohopen TNK, weert mit Vokale to *Tanakh* oder *Tenakh* (IPA: IPA [taˈnax] oder [təˈnax]). De Slusskonsonant warrt as Rievluut IPA χ utspraken ("Ach-Luut").

## Belege
Heesdörp

**Heesdörp** betekent

* Heesdörp, Oort in de Gemeen Bremervöör in’n Landkreis Rodenborg, Neddersassen,
* Heesdörp, Oort in de Gemeen Jeem in’n Landkreis Rodenborg, Neddersassen.
Aschkenasim

**Aschkenasim** (Hebrääsch:- אשכנזים -) oder up Düütsch **Aschkenasen**  sünd Joden ut Oost-, Middel- un Westeuropa. **Aschkenas** is in dat Middelöller de hebrääsche Naam for de Gemarken langs den Rhien-Stroom ween, wo se sik toeerst ansiedelt hefft. Dor höört also nich de Joden to, de an un for sik vun de Ibeersche Halfinsel stammen doot un de Sephardim - ספרדים - nömmt weert, na den hebrääschen Naam for Spanien, Sefarad- ספרד -. Dat Woort „Aschkenasim“ geiht torüch up dat hebrääsche Woort „Aschkenas“ - אשכנז - dat in den Tanach tohopen mit de Königrieke Mini un Ararat nömmt warrt (Jeremia 51,27). Aschkenas hett also enerwegens in de Gegend vun den Ararat legen un hett an un for sik rein gornix mit Europa to kriegen. Ut Grünn, de nich mehr rut to finnen sünd, is vun de Johre rund um 1000 af an dat Woort „Aschkenas“ for de Länner mit Düütsche Spraak bruukt wurrn un vun dor ut sünd denn de düütschen Joden Aschkenasim nömmt wurrn. Later is de Naam overgohn up de annern Joden ut Europa (mit de Utnahme vun de Sephardim). Bit to den Tweeten Weltkrieg hefft de Oosteuropääschen Aschkenasim Oost-Jiddisch snackt. In den Westen is dör de nedderlannschen Aschkenasim bit um un bi 1800 rum West-Jiddisch snackt wurrn. Se stammen tomeist vun düütsche Joden af un hefft in de Nedderlannen den Naam „Hoochdüütsche Joden“ kregen, vunwegen dat se unnerscheden weern schollen vun de spaanschen un portugeeschen Joden.
Lavina Washines

**Lavina Washines** (* 1. April 1940; † 2. Juni  2011) weer de eerste Fru, de Hööftling vun dat Yakama-Volk in de USA, weer.

Washines wurr 1985 to’n eersten Mal in den Stammesrad vun de Yakama wählt. Van 2006 bit 2008 weer se denn Baas vun den Stamm.

## Enkeld Nahwiesen
Bang Gang

**Bang Gang** is en Band vun Iesland.  Bang Gang is ok dat musikaalsche Alias vun de Songwriter un Produzent Barði Jóhannsson, de de Band grünn un in Reykjavík leevt.

1998 harrn Bang Gang en Hit in Europa mit *So Alone?* un se hebbt en Utstrahlen op MTV Europe wunnen. Dat ledd dörto, dat de Debüt *You* verapentlich worr. Bang Gang hett betto dree Alben rutbröcht. Dat jongste *Ghosts From The Past* worr 2008 verapentlicht. 2007 hett Bang Gang op de South by Southwest Festival en Optritt hatt.

## Diskografie
* *You* (1998)
* *Something Wrong* (2003)
* *Ghosts from the Past* (2008)

## Borns


## Weblenken
* Offitschelle Band-Websiet
* Bang Gang op Myspace
Barry Galbraith

**Josef Barry Galbraith** (* 18. Dezember 1919 in Pittsburgh; † 13. Januar 1983 in Bennington, Vermont) weer en US-amerikaansch Jazzgitarrist vun den Swing un Cool Jazz.

## Leven un Wark

Galbraith speel as Autodidakt bi Red Norvo, Teddy Powell un Babe Russin 1941, denn för Claude Thornhill, ünnerbraken dör den Militärdienst van 1942-46. Dornah weer he vör allen as Studiomusiker bi NBC un CBS bit 1955 aktiv. Ansluutend war he an Plattenupnahmen vun Miles Davis un Michel Legrand, Tal Farlow, Coleman Hawkins, John Lewis, Hal McKusick, Oscar Peterson, Max Roach, George Russell, Tony Scott mit. Buterdem hett he de Singerinnen Anita O'Day, Chris Connor, Billie Holiday, Helen Merrill, Sarah Vaughan un Dinah Washington bi Plattenupfnahmen  begleit.

1963/64 weer he noch an de Upnahmen to dat Album *The Individualism of [[Gil Evans]]* bedeeligt, 1965 an dat Soundtrack-Album 'Mickey One* vun [[Stan Getz]] un dat Orchester vun [[Eddie Sauter]]. Van 1970 bit 1975 hett Galbraith an dat *City College* in Cuny ünnerricht, bevör he meest blots noch as Privatlehrer arbeit un wegwiesend Lehrböker för angahnd Jazzgitarristen schreven hett.

== Böker ==
*Jazz Guitar Study Series - Guitar Improv 903. Canada, Weybridge 1982
*The Fingerboard Workbook : for guitar. New Albany, Jamey Aebersold
*Mel Bay Barry Galbraith Guitar Solos, Volume 2. Mel Bay Publications, 2003. ISBN 0-7866-6812-1
*Guitar comping vol.3 (+CD) : with bass lines in treble clef. New Albany, Jamey Aebersold
*Solo Guitar (+CD) : 13 Standards. Pacific, Mel Bay Publications. ISBN 0-7866-6508-4

== Diskographisch Henwiesen ==

* Clifford Brown: *Alone Together* (Verve, 1954-56), *Clifford Brown with Strings* (Emarcy, 1955)
* [[Jimmy Cleveland]] And His All Stars: *Introducing Jimmy Cleveland* (Verve, 1955)
* Gil Evans: *The Individualism of Gil Evans* (Verve, 1963/64)
* [[Tal Farlow]]: *Finest Hour* (Verve, 1952-56)
* Stan Getz & [[Eddie Sauter]] Orchestra: *Mickey One* (Verve, 1965)
* [[Coleman Hawkins]]: *Body And Soul* (Bluebird, 1939-56), *Desafinado* (Impulse!)
* Billie Holiday: *LaDy In Autumn* (Verve, 1946-59)
* Michel Legrand: *Legrand Jazz* (Phillips, 1958)
* Helen Merrill with Clifford Brown & Gil Evans* (Emarcy, 1955-56)
* Max Roach: *Alone Together* (Verve, 1956-60)
* George Russell: *[[The RCA Victor Jazz Workshop]]* (RCA/Koch, 1956)
* Claude Thornhill: *The Transscription Performances 1947 * (Hep, 1947)

## Literatur

* Richard Cook & Brian Morton: *[[The Penguin Guide to Jazz|The Penguin Guide to Jazz on CD]]*, 6th Edition, London, Penguin, 2002 ISBN 0-14-017949-6.
* Martin Kunzler: *Jazzlexikon*, Reinbek,. Rowohlt, 1993
* Bielefelder Katalog 1988 & 2002
* Peter Wießmüller: *Miles Davis*, Schaftlach, Oreos

## Anmarken


## Weblenken
* DNB-Indrag
* Personennaamdatei
Luigi Ganna

**Luigi Ganna** (* 1. Dezember 1883 in Induno Olona (VA), Italien; † 2. Oktober 1957 in Varese, Italien) weer en italieensch Radrennfohrer un de eerst Gesamtsieger vun den Giro d’Italia.

## Werdegang
Ganna fung sien Karriere as Berufs-Radfohrer in‘ Jahr 1904 an. Nahdem he eenig lüttgere Rennen winnen kunn, is he 1908 bi de Tour de France fohren un wurr an‘ Enn‘ Fievt. In dat Johr dorup, wunn he den hüüdigen Klassiker Mailand–Sanremo, ehe he wenig Weeken later to de 127 Startern vun den eerstmals utdragen Giro d’Italia tellen dee. Mit dree Deelstreckensiegen wunn he ok den Giro. 1910 wunn he woll weer dree Deelstrecken, wurr aber blots Tweet in de Gesamtwertung. 1912 wunn he weer de Gesamtwertung vun den Giro, aber disse Utgaav wurr blots as Teamwertung utdragen un Ganna hörr to de veer Fohrer vun de Winnermannschap  Atala. 1915 hett he sien Karriere beend.

Ganna is an‘ 2. Oktober 1957 mit 73 Johren in Varese storven.

## Wat he schafft hett

## Weblenken
* Luigi Ganna in de Datenbank vun Radsportseiten.net
* Fohrerprofil bi ''museociclismo.it''
Raymond Poulidor

**Raymond Poulidor** (* 15. April 1936 in Masbaraud-Merignat; † 13. November 2019 in Saint-Léonard-de-Noblat)) weer, ofschoonst „ewig Tweet“, en vun de populärsten franzöösch Radrennfohrer. 

De in Frankriek blots „Poupou“ nömmt Poulidor kunn sück tüschen 1962 un 1976 acht Mal up dat  Podium vun de Tour de France platzeeren (dree 2. Platzen, fiev 3. Platzen), ahn dat wichtigst  Etappenrennen vun de Welt een eenzig Mal to winnen, oder ok blots dat Geel Trikot to dragen. In Frankriek wurrd sien Naam dorher bit hüüd faktisch as Synonym för „Pechvagel“ bruukt. Trotz oder jüst wegen dit Image as „ewig Tweet“ weer Poulidor to sien akktiv Tiet de populärste Sportler vun Frankriek, noch vör sien groot sportlich Rivalen, den fievmaligen Toursieger Jacques Anquetil. 

An‘ dichtsten dran an en Toursieg weer he 1964. In de franzöösch Sporthistorie ingahn is dorbi vör allen sien legendär Ellenbagenduell mit den grooten Favoriten Anquetil an den Puy de Dôme. Anquetil weer in‘ Gegensatz to Poulidor an‘ Enn‘ vun sien Kräfte, hett dat aber an Barg nich wiest. Poulidor hett völ to lang mit sien Angreep töövt. In Paris harr he man blots 55 Sekunn Rückstand up dat Geel Trikot. 

Neben völ anner Siege bi lüttgere Rundfohrten kunn Poulidor aber tominst de Vuelta a España 1964 winnen un dormit wenigstens een vun de groot Landsrundfohrten up sien Naam schrieven. To Anfang vun sien Karriere harr he 1961 dat klassisch Eendagsrennen Mailand–Sanremo wunnen.

1974 wurr he vun de Sportzeitung L’Équipe to Frankrieks Sportler vun dat Johr  („Champion des champions“) wählt.

1977 hett Poulidor sien Loopbahn beend, nahdem he noch een Johr vörher mit 40 Johren noch eenmal den darten Platz bi de Tour beleggt harr. 

## Filme
*Arte-Dokumentation: Radsport Anquetil/Poulidor - Die großen Sportduelle, Doku von Olivier Hennegrave, Frankriek 2001, 50 min

## Weblenken
* List vun de  Erfolge (''Palmares'') vun Raymond Poulidor
* Poulidor in de Datenbank vun Radsportseiten.net

## Enkeld Nahwiesen
Sephardim

**Sephardim** (hebr.: ספרדים, *Sfaradim*; düütsch. **Sepharden**) is de Naam for de Joden, de bit 1492 un 1531 in Spanien (Al-Andalus) un Portugal leevt hefft un de denn vun dor verdreven wurrn sünd. Achterna hefft se sik in dat Osmaansche Riek un in den Maghreb in Noordwestafrika ansiedelt. En lüttjen Deel vun jem is ok na Noordeuropa gahn, sunnerlich na de Seehabens in de Nedderlannen, unner annern na Amsterdam, un na Noorddüütschland, besunners na Hamborg. Ok in Amerika, Indien un Afrika hefft se nee Wohnstäen socht un funnen. Ehre Kultur steiht up de Grundlaag vun de ibeersche Kultur. Dor verscheelt se sik dör vun de Aschkenasim, de vun Middel- un Oosteuropa präägt wurrn sünd. 

## Wo de Naam vun herkummt
De Naam Sephardim kummt vun de Landschop Sefarad (ספרד) vun her, de in de Bibel in dat Book vun den Profeten Obadja (Obd. 1,20) nömmt warrt. Dor hefft dormols Lüde in wohnt, de to de verdreven tein Stämm vun dat Noordriek Israel tohören döen. In dat Middelöller is de Naam up de Ibeersche Halsinsel topasst wurrn un up de Joden, de dor leven döen.
Éric Caritoux

**Éric Caritoux** (* 16. August 1960 in Carpentras, Frankriek) is en ehemalg franzööösch Radrennfohrer. He weer van 1983 bit 1994 Profi.

## Karriere
Entdeckt wurr Éric Caritoux vun Jean de Gribaldy. Sien gröttste Spood weer de överraschend Gewinn vun de Vuelta a España 1984, inklusive den Sieg up de 7. Deelstreck. He wunn disse Rundfohrt mit den minimalen Vörsprung vun 6 Sekunn up den Spanier Alberto Fernández. As Profi hett he insgesamt 22 Siege infohren.

In‘ Rahmen vun en Prozess gegen 19 noordfranzööösch Rennfohrer in Laon in‘ Oktober 1986 geev Caritoux de verboden Innahm vun Amphetaminen to.

## Wat he sonst noch schafft hett
*1984 Een Deelstreck bi Paris–Nizza
*1985 Een Deelstreck bi de Tour del Mediterraneo
*1988 un 1989 franzööösch Straatenmeester 
*1990 Een Deelstreck bi de Midi Libre

## Enkeld Nahwiesen


## Weblenken
* Caritoux in de Datenbank vun Radsportseiten.net
Paris–Nizza

Dat Etappenrennen **Paris–Nizza** (ok *Rennen to de Sünn* nömmt) gellt as de eerste wichtige Rundfohrt vun de Radsport-Saison un hörr van 2005 bit 2007 to de UCI ProTour, en Reeg vun de wichtigst Radrennen in en Johr. Siet 2011 hörrt dat Rennen to de Nahfolgereeg UCI World Tour.

Dat een Week lang Etappenrennen wurrd in März, parallel to dat italieensch Rennen Tirreno–Adriatico, in’ Süüden vun Frankriek utdragen. Dat wurr vun Albert Lejeune, den Direkter vun de Tietschrift „Petit Journal“ grünnd un funn eerstmals 1933. Hüüd wurrd dat Rennen vun de Amaury Sport Organisation veranstalt, de ok de Tour de France organiseert. In Analogie to de Tour de France kriggt de Führende vun de Gesamtwertung dat  Geel Trikot *(maillot jaune)*, de Führende vun de Punktewertung dat Gröön Trikot *(maillot vert)* un de Führende dvun de Bargwertung dat Trikot mit de Punkten  (Bargtrikot oder *maillot à pois)*. De beste Nahwussfohrer kriggt dat Witt Trikot *(maillot blanc)*. 

Intüschen is de Start nich mehr in Paris, sonnern in den pariser Vöroort Issy-les-Moulineaux. Dat Profil vun dat Etappenrennens is för den fröhen Tietpunkt in der Saison temelk swoor, wiel dat mehrere Deelstrecken mit Anstieg vun de eerste Kategorie gifft. En vun de letzt Deelstrecken is meestens en Barg-Tietfohren in de Gegend üm Nizza. Mit söben Siege in Folg in de 1980er Johren is de Ire Sean Kelly Rekordsieger vun Paris–Nizza.

## Siegerlist

## Weblenken
* Offizielle Webseite (franzöösch, engelsch)
* Dat Rennen in de Datenbank vun Radsportseiten.net
Sơn-Đoòng-Höhl

De **Sơn-Đoòng-Höhl** is en Höhl in’t nöördliche Zentral-Vietnam in’n Natschonalpark Phong Nha-Kẻ Bàng. De Park liggt as Deel vun de beiden Distrikten Bố Trạch un Minh Hoa in de Provinz Quảng Bình, ruchweg 500&nbsp;km süüdlich vun de vietnameeschen Hööftstadt Hanoi.

Britische Forschers hebbt in’n April 2009 twintig ne’e Höhlen in dissen Park opdeckt, de en Samtläng vun 56 Kilometers hebbt. Na jemehrn Bericht befinnt sik dorünner de gröttste Höhl vun de helen Welt: De *Sơn-Đoòng-Höhl* is grötter as de *Deer Cave* in Malaysia, de in’n Gunung Mulu Natschonalpark liggt.

## Borns


## Weblenken
* Die größte Höhle der Welt
Samtgemeende Sie’enborg

De **Samtgemeende Sie’enborg** is en Samtgemeen in’n Landkreis Deefholt, in de sik fief Gemenen för’t Afwickeln vun de Verwaltenssaken tohopen slaten hebbt. Se hett .

## Geografie
De Samtgemeende Sie’eborg liggt an’n ööstlichen Rand vun de vun den Landkreis Deefholt un grenzt na Oosten un Süüdossten an den Landkreis Nienborg/Werser. In’n Süüdwesten liggt de Eenheitsgemeen Sulingen, na Noordwesten to grenzt de Samtgemeende Swabern an un na Noorden to de Samtgemeende Brooksen-Vilsen.

### Samtgemenenopdelen
To de Samtgemeende höört de nafolgend Gemenen (na’t Bookstaberen):
# Bössel
# Maasen
# Mellgenhusen
# Sie’enborg
# Staaste

## Historie

### Inwahnertall

## Politik
### Samtgemeenderaat
De Samtgemeenderaat besteiht blangen den Samtgemeendebörgermeester ut veerteihn wählte Raatsliddmaten, de sik op dree verscheedene Parteien un Wählergruppen verdeelt. De letzte Kommunalwahl weer an’n 10. September 2006:

### Samtgemeenbörgermeesters

Dat Amt von’n Samtgemeenbörgermeester weer bet to dat Enn von de Tweegleisigkeit 2004 ehrenamtlich. Siet 2004 is de Börgermeester in’t Hauptamt för de Verwaltung von de Samtgemeen tostännig.

* 2004–2013: Dirk Rauschkolb (ahn Partei)
* 1. Juli 2014–: Rainer Ahrens (ahn Partei)

### Samtgemeendirekters

Dat Amt von’n Samtgemeendirekter is 2004 mit dat Enn von de Tweegleisigkeit in dat Amt von’n hauptamtlichen Samtgemeenbörgermeester opgahn.

### Wapen
De Blasonerung wiest en dör en Tinnensnitt afdeelt swart Schildhööft mit en goldene Waag. Dorünner twee oprecht afwennt, dör Bostfell verbunnene, rootbewehrte swarte Bärenpoten op Gold.

## Verkehr
In’n Süüden vun de Samtgemeende verlööpt de Bundsstraat 214, de Nienborg mit Sulingen verbinnt. Bi Maasen warrt de B&nbsp;214 dör de Landsstraat 352 mit de B&nbsp;6 verbunnen. De neegste Bahnhoff liggt in Nienborg, ruchweg 22&nbsp;km weg vun Sie’enborg. To’n Flegen liggt de Flaaghaven Bremen mit 54&nbsp;km an neegsten. De Flaaghaven Hannober is üm un bi 70&nbsp;km süüdööstlich vun Sie’enborg.

## Footnoten



## Websteden
* Websteed vun de Samtgemeende Sie’enborg
Tirreno–Adriatico

Dat Profi-Radrennen **Tirreno–Adriatico** is en een Week lang düernd Rundfohrt, de jedes Johr in’ März utdragen wurrd. Se hörrt to de in dat Johr  2005 inführt UCI ProTour, en Reeg vun de wichtigst Radrennen in dat jeweilige Johr. Siet 2011 hörrt dat Rennen to de Nahfolgereeg UCI World Tour. Eerstmalig is dat Rennen 1996 fohren wurrn.

De Tour tüschen de westitalieensch tyrrhenisch Küst un de ostitalieensch Adriaküst bütt mit hör afwesselnriek Profil vör allen Sprinter un Allroundfohrer völ Mögelkeiten, sück uttoteken un hett sück neben dat to glieker Tiet utdragen Etappenrennen Paris–Nizza intüschen fast etableert. Dat Rennen gellt as good Vörbereiten up dat Eendagsrennen Mailand–San Remo. Rekordsieger is de Belgier Roger De Vlaeminck, de dat Rennen tüschen 1972 un 1977 söss Mal in Folg winnen kunn. 

## Siegerlist

## Weblenken
* Gazzetta dello Sport: Tirreno-Adriatico
* Dat Radrennen in de Datenbank vun Radsportseiten.net
Flensborger Kortfilmdaag

De **Flensborger Kortfilmdaag** sünd en Filmfestival, wat siet 2000 jeed Johr in’n November in’t Düütsche Huus in Flensborg geven warrt. Organiseeren doot dat de Lüüd vun den Vereen *Flensburger Kurzfilmtage e.V.* Üm un bi 50 düütsche Kortfilmen warrt in’n Wettstriet wiest. En *Sünnerprogramm [[Däänmark]]* gifft dat ok, wo däänsche Filmen wiest warrt. En annert Sünnerprogramm is siet 2005 dat Animatschoonsfestival *Tricky* vun de Fachhoochschool Flensborg.

## Kiek ok
Europääsch Minnerheiten-Filmfestival

## Weblenken
* Flensborger Kortfilmfestival (hoochdüütsch)
Dino Zandegù

**Dino Zandegù ** (* 31. Mai 1940 in Rubano) is en ehmalger italieensch Radrennfohrer.  

Zandegù weer Profi van 1964 bit 1972. Sien Binaam weer *Il Cantante*, de *Singende Sprinter*, wiel he nah jedet Rennen, dat he wunnen harr, up dat Podium en Leed to’n Besten geev. Bi de Flannern-Rundfohrt, de he 1967 winnen kunn, hett dat in Strööms regen, wat hüm aber nich dorvan afhull, *O Sole Mio* to singen. Nah sien aktiv Karriere weer he in de 1990er Johren för en körten Tiet Teambaas bi Brescialat.

Neben sien Sangeskünsten weer he aber ok en spoodriek Radrennfohrer. 

## Wat he schafft hett
**1965**
* Giro della Romagna
**1966**
* 10. un 11.Deelstreck Giro d’Italia
* 2. Deelstreck un Gesamtsieg bi Tirreno–Adriatico
**1967**
* Flannern-Rundfohrt (vör Noël Foré un Eddy Merckx)
* 4. un 18. Deelstreck as ok de Gewinn vun dat Punktetrikot bi den Giro d’Italia 
* Trofeo Matteotti
**1969**
* 16. Deelstreck bi den Giro d’Italia 
* 4. Deelstreck Deel A Tour de Romandie
* 8. Deelstreck Tour de Suisse
* Giro della Romagna
**1970**
* 16. Deelstreck bi den Giro d’Italia

## Teams
*1964 - Cynar
*1965 - Bianchi-Mobylette
*1966 - Bianchi-Mobylette
*1967 - Salvarani
*1968 - Salvarani
*1969 - Salvarani
*1970 - Salvarani
*1971 - Salvarani
*1972 - G.B.C.-Sony

## Weblenken
* Zandegù in de Datenbank vun Radsportseiten.net
Gerhard Krug

**Gerhard „Gerd“ Krug** (* 5. August 1936; † 12. Juni 2011 in Hamborg) weer en düütsch Footballspeler vun den Hamborger SV. Mit de Vereen wurr he 1960 düütsch Meester un 1963 wunn he de DFB-Pokal. Nah sien aktiv Karriere weer he Journalist.  

Insgesamt hett he för de Hamborger 240 Spelen makt un 41 Doren schaaten, dorvan noch 64 Spelen mit 4 Doren in de Football-Bundsliga. 

## Literatur
* Gerhard Krug: *HSV. Portrait eines Fußballvereins*. Droste Verlag, 1982, ISBN 978-3770004119.
* Gerhard Krug: *Hans-Dietrich Genscher*. Ellert und Richter, Hamburg, 1991, ISBN 978-3892342830.
* Werner Skrentny/Jens R. Prüss: Hamburger SV. Immer erste Klasse. Verlag Die Werkstatt. Göttingen 1998, ISBN 3-89533-220-8.
* Hans Vinke: *Die goldene Ära des Hamburger SV 1947 bis 1963.* Agon-Verlag, Kassel 2008, ISBN 978-3-89784-338-7.
* Jens R. Prüss: *Spundflasche mit Flachpaßkorken. Die Geschichte der Oberliga Nord 1947–1963.* Klartext-Verlag, Essen 1991, ISBN 3-88474-463-1.
* Axel Formeseyn: *Unser HSV.* Edition Temmen, Bremen 2008, S. 14–17, ISBN 978-3-86108-894-3.

## Weblenken
*  Gerhard Krug in de Datenbank vun Fußballdaten.de
* Personennaamdatei
Noël Foré

**Noël Foré** (* 23. Dezember 1932 in Adegem; † 16. Februar 1992 in Gent) weer en belgisch Radrennfohrer.

Noël Foré weer Rad-Profi van 1956 bit 1968 un kunn mehrere groot Eenzelerfolge verteken; tweemal kunn he so nömmt „Monumente vun den Radsport“ winnen. 1958 wunn he bi Gent–Wevelgem as ok bi de Belgien-Rundfohrt, de he 1962 nochmals för sück entscheeden kunn. 1959 keem he up den darten Platz bi de Straaten-WM.  1963 wunn he Kuurne-Brüssel-Kuurne as ok de Flannern-Rundfohrt, 1967 Rund um Köln. Ok in 1967 keem he bi de Flannern-Rundfohrt up den tweeten Platze achter Dino Zandegù aber vör Eddy Merckx. An de Tour de France hett he aber nie deelnommen.  

Nah dat Enn' vun sien aktiv Radsport-Loopbahn hett Foré, de för sien minutiöös Trainingsmethoden un Rennvörbereitung bekannt weer, an de „Bloso“ (Agentschap voor de Bevordering van de Lichamelijke Ontwikkeling, de Sport en de Openluchtrecreatie), en statlich Sportinstitut in Flannern, ünnerricht.

In Gent wurrd jedes Johr dat Bahnradsportkriterium „Memorial Noël Foré“ för den Nahwuss in’ Rahmen vun dat Sössdaagrennen utdragen.

## Teams
*1956 - Plume-Vainqueur
*1957 - Groene Leeuw
*1958 - Groene Leeuw-Leopold
*1959 - Groene Leeuw-SAS-Sinalco
*1960 - Groene Leeuw-SAS-Sinalco
*1961 - Groene Leeuw-SAS-Sinalco
*1962 - Flandria-Faema
*1963 - Faema-Flandria
*1964 - Flandria-Romeo
*1965 - Flandria-Romeo
*1966 - Romeo-Smith's
*1967 - Goldor-Gerka
*1968 - Flandria-De Clerck

## Weblenken
* Noël Foré in de Datenbank vun Radsportseiten.net
Mabandla Dlamini

**Mabandla Fred Ndavombili Dlamini** (* 1. November 1930; †  Juni 2025) weer en swasilännsch Politiker un weer van 23. November 1979 bit 25. März 1983 Premierminister vun Swasiland.

Prinz Mabandla Dlamini is Liddmaat vun de königlich Familie un hett för sien Benennen to‘n Premierminister as Manager up en Suckerplantaag. Bit to de Dood vun König Sobhuza II. 1982 hett he de sien Regeerenspolitik ünnerstütt. Dornah hett he politisch Reformen versöcht un hett sück to sien Upgaav makt, de Korruptschoon in de Verwaltensapparaat to bekämpen.

Annere Feinde hett he sück mit sien süüdafrikakritisch Verhollen tegenöver deren Apartheidpolitik maakt. Wiel dat Binnenland aber wertschaplich kumplett vun de groot Nahber afhängig weer, wurr he vun konservativ Liddmaaten vun de politisch Elite entmacht un dör Bhekimpi Dlamini ersett.

## Enkeld Nahwiesen
Obed Dlamini

**Obed Mfanyana Dlamini** (* 4. April 1937 in Mhlosheni; † 18. Januar 2017 in Johannesburg, Südafrika) weer en swasiländsch Politiker un weer van 12. Juli 1989 bis 25. Oktober 1993 Premierminister vun Swasiland.

He hett en good Utbillen an verscheeden Schoolen in Swasiland kreegen un hett denn van 1961 bit 1964 as Schoolmeester arbeit. Ansluutend weer he as Angestellter vun Finanzinstitutschonen tätig. Later wurr he Generalsekretär bi den natschonalen Gewarkschapsbund. 

Obed Dlamini wurr  1989 Nahfolger vun Sotsha Dlamini as Premierminister. He hett aber blots dree Johr regeert, in en Tiet, in de dat Volk immer mehr Reformen vun dat politisch System verlangen dee. Siet 1993 is he Senator un siet 1999 Vörsitter vun de *Swazi Democratic Alliance*.

## Enkeld Nahwiesen
Jiddische Spraak

**Jiddisch** (ut oostjidd. *jidisch* [ייִדיש] for „jöödsch“; in dat 19. Johrhunnert as *yiddish* in dat Engelsche utlehnt un vun dor ut to'n Anfang vun dat 20. Johrhunnert as *Jiddisch* torüch overnahmen in de Düütsche Spraken, is en westgermaansche Spraak mit Deele ut de hebrääsche un ut de slaawschen Spraken. As Spraak vun de Joden warrt se normolerwiese in Hebrääsche Schrift vun rechts na links schreven. Jiddisch is in de Tied vun dat Hoochmiddelöller ut dat Middelhoochdüütsche rutkrapen un steiht ok hüdigendags noch nich wiet weg vun de Hoochdüütsche Spraak un de ehre Mundarden. Um un bi dree Millionen Minschen up de ganze Welt spreekt Jiddisch. Tomeist sünd se Joden. Vor den Holocaust hett dat bi 9 Millionen geven, de Jiddisch snackt hefft. De meisten vun jem harrn in Oostmiddel- un Oosteuropa leevt. Hüdigendags snackt, blangen öllere Lüde, sunnerlich chassidische Joden Jiddisch as Umgangsspraak. 
Mit dat Utforschen vun de jiddische Spraak, Literatur un Kultur befaat sik de Judaistik, de ok in Düütschland un Öösterriek an en Reeg vun Universitäten lehrt warrt. 

## Belege
Orthodox Jodendom

Dat **orthodoxe Jodendom** (vun gr. *orthós*, „richtig“ un *dóxa*, „Lehr“ – d. h. „hett de richtige Lehr“, „lehrt richtig“) is een vun de wichtigsten Twiege vun dat hüdige Jodendom. Anners gifft dat noch dat konservative un dat liberale Jodendom, dat Reformjodendom un den Rekonstruktschonismus. De orthodoxen Joden verscheelt sik ok noch mol in moderne oder neeorthodoxe Joden un Ultraorthodoxe. De Neeorthodoxen sünd in dat 19. Johrhunnert vun Samson Raphael Hirsch in Düütschland grünnt wurrn. De Ultraorthodoxen deelt sik noch mol up in Chassidim un Mitnagdim. 

De Naam „orthodox Jodendom“ is in dat 19. Johrhunnert upkamen, um sik af to grenzen vun dat Reformjodendom, wat dormols just nee upkamen dö. 

## Wat de orthodoxen Joden glöven doot
Dat orthodoxe Jodendom hett siene Wuddeln in de Tora, in den Talmud un in de Warke vun dat rabbinsche Jodendom, de denn later nakamen sünd. De schriftliche un de mündliche Tora gellt in dat orthodoxe Jodendom as Gott sien Woort, wat sik nich ännern deit.

## Wie orthodoxe Joden leven doot
Ut düssen Gloven is denn ok de Weg for dat Leven utspunnen wurrn, so, as jedeen orthodoxen Joden den lopen schall. „Maakt en Tuun um de Tora rüm“ weer dat Woort, wo de Rabbiners sik an holen döen. Orthodoxe Joden verstoht düt Woort so: Leevt jedeen Dag vun Jo Leven na de Regeln vun de Tora. So schöllt de Vorschriften vun dat jöödsche Gesett (de Halacha)up jeden Fall nippe inholen weern. De sünd in de Traditschoon in Warke, as den Schulchan Aruch fastleggt wurrn. Wenn wat Nees inföhrt weern schall, warrt dat toeerst up de Grundlaag vun düsse Halacha besnackt. So könnr de orthodoxen Joden sik an de nee Tied anpassen, un mütt avers de Gesette sülms nich ännern. Sunnerlich dör sien Leven tekent sik toeerst Mol dat orthodoxe Jodendom ut. Vundeswegen weert dor hen un wenn ok de Naams „toratro Jodendom“ un „Jodendom, wat sik an de Gesette hoolt“, for bruukt. 

Orthodoxe Joden seht as en Joden an, wer vun en jöödsche Mudder boren wurrn is oder wer na de Regeln vun dat orthodoxe Jodendom na dat Jodendom over träen is. 

## Literatur

* Mordechai Breuer: *Jüdische Orthodoxie im Deutschen Reich 1871 - 1918. Sozialgeschichte einer religiösen Minderheit.* Jüdischer Verlag bei Athenäum, Frankfort an'n Main 1986
Plönjeshusen

**Plönjeshusen** () is en Dörp in de Gemeen Bremervöör, in’n Landkreis Rodenborg, Neddersassen. De Oort liggt an de Bever.

## Geografie

In Plönjeshusen münnt de Duxbeek in de Bever.

De Naveröörd sünd Heesdörp un Övelgünn in’n Noorden, Byhusen in’n Noordoosten, Malst in’n Oosten, Deins in’n Süüdoosten, Bockhorst in’n Süden, Sandbossel in’n Süüdwesten, Minst in’n Westen un Bevern in’n Noordwesten.

## Historie

De Legenn seggt, dat dat Dörp 1411 grünnt worrn is. Arzbischop Jan II. von Slamersdörp hett en Konkubin, de em vör en Kumplott gegen em wohrschaut hett, as Dank en Möhlengood an de Steed, wo de Duxbeek in de Bever flütt, schenkt. Disse Deern hett latiensch *Apollonia* heten un ut ehr plattdüütsche Naamform schall de Naam *Plönjeshusen* kamen. De öllste Oorkunn, in de de Naam vörkummt, is aver eerst von 1459.

In’n Eersten Weltkrieg sünd acht Soldaten ut Plönjeshusen fullen oder vermisst.

Plönjeshusen weer von’n 1. Januar 1971 bet 1974 Maat von de Samtgemeen Oostdaal un is an’n 1. März 1974 denn bi de Gemeenreform in Neddersassen mit de Gemeen Bremervöör tohoopleggt worrn.

### Inwahnertall

### Wapen

Dat Wapen wiest op roden Grund links baven en gollen Spitz un rechts en sülvern Bischopsstaff.

### Politik

Plönjeshusen hett binnen de Gemeen Bremervöör en egen Oortsvörstand. Dat is Ralf Worringen.

### Religion

Plönjeshusen is evangeelsch-luthersch präägt un höört to dat Kaspel Bevern.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

En Denkmaal för de Fullenen ut de twee Weltkrieg’ in Plönjeshusen un Bevern steiht in Bevern bi de Kark.

### Verenen

De Heimatvereen Plönjeshusen is an’n 13. Dezember 1974 grünnt worrn. De Heimatvereen bedrifft ok en Museumsanlaag, in de ünner annern en Schaapstall, en Schuur, en Göpel, en Backhuus un twee Schünen staht un to’n Bispeel ole Maschinen ut de Buuree un Warktüüg ut dat Handwark wiest warrt.

## Infrastruktur

### Verkehr

Plönjeshusen liggt een Kilometer af von de Bundsstraat 71, de in’n Noorden na Bremervöör un in’n Süden na Selsen löppt. De Straten na Bevern un Bockhorst loopt all beid an de B&nbsp;71 ran. En lüttjere Straat gifft dat ans noch na Malst.

### Scholen

Plönjeshusen hett en egen Kinnergoorn.

## Literatur

* Rainer Brandt: *Plönjeshausen: Das Haus der Apollonia. Eine Dorfchronik.* 1984

## Weblenken

* Websteed to dat Dörp (hoochdüütsch)

## Footnoten
Bever (Oost)

De **Bever** is en 27,3 Kilometer langen Beek in Neddersassen, de von rechts rin’e Oost flütt. De Born liggt an’n Rand von dat Naturschuulrebeed Frankenmoor (NSG LÜ 215), dicht bi dat Dörp Frankenmoor. Von dor flütt se toeerst na Süüdwesten, dreiht denn in en wieden Bagen na Noordwesten un flütt bi Bremervöör rin’e Oost.

De Naam kummt woll dor von, dat dat dor fröher veel Bevers geven hett.

In de Oorkunnen kummt de Beek as *bivernam* toeerst vör in de Oorkunn von’n 29. Juni 786, mit de de Grenzen von dat nee grünnte Bisdom Veern beschreven worrn sünd.

## Watersport

Op de Bever kann bi goden Waterstand von de Stratenbrügg Byhusener Straat twischen Farven un de Hüüs von’n Farmer Oortsdeel Steenbarg bet na de Münn in de Oost op 17,5 km mit Kajaks un Kanus föhrt warrn. In de Tied von 1. März bet 15. Juli is de Beek sperrt.

## Footnoten



## Weblenken
Jan II. von Slamersdörp

**Jan II. von Slamersdörp** († 20. Dezember 1421) weer von 1406 bet 1420 Arzbischop von Bremen.

He stamm ut holsteenschen Adel un kummt 1373 as Baas von de Bremer Doomschool toeerst in de Oorkunnen vör. Von 1381 bet 1406 weer he Archdiaken von Hadeln un Wusten. 1386 hett de Bremer Raad de Borg un Vaagdie Langwedel an Jan verpannt. He harr de Borg bet 1395 un hett tominnst in de eersten Johren dat Amt ok sülvs utöövt.

1406 is he as Arzbischop von Bremen wählt worrn. He hett as Arzbischop versöcht, de verpannten Stiftsgöder weddertokriegen un hett de Finanzen von dat Stift in’e Reeg bröcht. Dorto hett he ok de Rechten von dat Stift opschrieven laten, wat de *Jördeböker* sünd. De weren later en Grundlaag för Jan III. Roden sien Vörder Register.

He hett ok versöcht, in Geestmünn en Borg gegen de Wuster antoleggen. Dat hett aver nich klappt, dor sünd de Wuster un de Stadt Bremen gegen angahn.
Mintenborg

**Mintenborg** is en Dörp in de Gemeen Sandbossel, in’n Landkreis Rodenborg, Neddersassen. De Oort liggt an de Oost.

## Geografie

De Naveröörd sünd Minst in’n Noorden, Sandbossel in’n Süüdoosten, Olenborg in’n Süden, Heinrichsdörp in’n Süüdwesten, Klenkendörp mit Ober-Klenkendörp in’n Westen un Sprekens in’n Noorden.

## Historie

Mintenborg is 1796 as Moorkolonie grünnt worrn.

### Inwahnertall

### Religion

Mintenborg is evangeelsch-luthersch präägt un höört to dat Kaspel Bevern.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Infrastruktur

### Verkehr

Mintenborg liggt an de Mintenborger Straat, de in’n Noorden in Foarndörp an de Kreisstraat 102 ranlöppt. In’n Süden löppt de Straat an en Krüzung mit de Kreisstraten K&nbsp;101 un [Kreisstraat 148 (Landkreis Rodenborg)|K&nbsp;148]] un mit de Straat na Olenborg tohoop.

## Literatur

* Michael Ehrhardt: *Dorfchronik Mintenburg 1796-1996.* Sandbossel 1996

## Footnoten
Prolog (Radrennen)

De **Prolog** is dat Uptaktrennen vun en Etappenrennen in‘ Straatenradsport. De wurrd as Eenzeltietfohren över en Distanz vun nich mehr as acht Kilometer utdragen. Bi Fruen- un Juniorenrennen is de maximale Längt vun en Prolog up veer Kilometer begrenzt. En Prolog deent sorto, dat Fohrerfeld de Tokieker vörstostellen. Faken wurrd bi den Prolog ok de eerst Trikotdräger för de Sonnerwertungen vörstellt. 

Ofschoons der Prolog nich as eerst Etappe (Deelstreck) tellt, wurrd he bi de Tiet vun de Eenzelgesamtwertung mit wert. Trotz de kört Distanz tellt de Prolog as vullwertig Renndag, un dat is nich tolaaten, an den Dag vun den Prolog noch en tweet Rennen to fohren. Faken fangt de eerst reguläär Deelstreck an de glieker Oort an as de Prolog.

Siet 1967 is meest immer en Prolog de Uptakt to de Tour de France, de faken nich in Frankriek fohren wurrd. So fung de Tour 2007 mit en Prolog in de britsch Hööftstadt London an. 2005 und 2009 geev dat längere Eenzeltietfohren un 2008 wurr anstäe vun en Prolog en vullwertig Deelstreck fohren. 2010 kehr man weer mit en 8,9 Kilometer Uptakttietfohren in Rotterdam to den klassischen Prolog torüch. 

## Weblenken

* UCI-Reglement för den Straatenradsport,  dort: 2.6.006 "Prologue" (engelsch/franzöösch)
Piet Rooijakkers

**Piet Rooijakkers** (* 16. August 1980) is en ehmalger nedderlannsch Profi-Radrennfohrer.

Piet Rooijakkers fung sien Karriere 2003 bi dat nedderlannsch Radsport-Team Löwik Meubelen. Nah twee Johren is he to dat Continental Team AXA Pro Cycling Team wesselt. Hier kunn he een Dellstreck bi de Olympia's Tour winnen. Siet 2006 is Rooijakkers för dat Professional Continental Team Skil-Shimano fohren. Bi de Däänmark-Rundfohrt 2006 keem he up Platz negen in de  Gesamtwertung.

Enn‘ vun de Saison 2010 hett he sien Karriere as Beropsradfohrer afslooten. 

## Wat he schafft hett
;2005
* een Deelstreck Olympia's Tour

;2008
* Mannschapstietfohren Brixia Tour

## Teams
*2003 Löwik-Tegeltoko 
*2004 Löwik Meubelen-Tegeltoko
*2005 AXA Pro Cycling Team 
*2006 Skil-Shimano
*2007 Skil-Shimano
*2008 Skil-Shimano
*2009 Skil-Shimano
*2010 Skil-Shimano

## Weblenken
* Sien Websteed
* Rooijakkers in de Datenbank vun Radsportseiten.net
Brixia Tour

De **Brixia Tour** weer en Radrennen, dat van 2001 bit 2011 jedes Johr um de italieensch Stadt Brescia herum in de Lombardei utdragen wurrd. Dat to de UCI Europe Tour hörrn Etappenrennen is in de Kategorie 2.1 inordnet.  Rekordwinner is bitlang Davide Rebellin, de dat Rennen tweemal winnen kunn. 

## Siegerlist

## Weblenken
*Offiziell Websteed (italieensch)
*De Brixia Tour in de Datenbank vun radsportseiten.net
151 v. Chr.

## Wat passeert is
* Andriskos seggt, he weer de Söhn vun Perseus, den lesten König vun Makedonien un ritt de Kroon vun Makedonien an sik.

## Boren

## Storven
153 v. Chr.

## Wat passeert is
* Oktober/November: Jonathan ut dat Huus vun de Hasmonäers warrt Hogen Preester vun de Joden. 
## Boren

## Storven
Winter-Dreeeck

Dat **Winter-Dreeeck** is en opfallige Steernkonstellatschoon, de in’n Winter op de Noordhalfkugel vun de Eer to sehn is. Se höört nich to de offiziellen 88 modernen  Sternbiller, is aver goot to sehn, as de dree hellen Steerns de Form vun en glieksietig Dreeeck billt. De Steerns sünd
* Sirius in’n Groten Hund
* Prokyon in’n Lütten Hund
* Beteigeuze in’n Orion.

De beiden eersten Steerns höört togliek ok to dat Winter-Sösseck, dat den Winterhimmel op de Noordhalfkugel bestimmen deit.
Lode Anthonis

**Lode Anthonis** (* 28. November 1922 in Tremelo; † 12. Januar 1992 in Bonheiden) weer en belgisch Radrennfohrer.

Lode Anthonis weer Profi-Rennfohrer van 1947 bit 1962. As völ belgisch Profis to de Tiet hett he sück hööftsächlich up so nömmt „Kirmesrennen“ in sien Heimatland konzentreert. Sein gröttste Erfolge weern de Titel vun en belgisch Landesmeester (1951) as ok de Gewinn vun dat Rennen *[[Omloop Het Volk]]* 1955.

Anthonis, Binaam „de Advocaat“, weer för sien eloquent, entscheedend Oord un Wies bekannt, aber ok gefürchtet, wiel he sück regelmatig mit Funktschonären in de Plünn kreeg. Sien Karriere hett he mit eerst 40 Johr beend. Dornah weer he Vertreder in verscheeden Branchen. 

## Literatur
* Herman Laitem, Jozef Hamels: *De Tricolore Trui. 1882–2007. 125 Jaar Belgische Kampioenschappen.* Pinguin Productions u. a., Balegem u. a. 2008, ISBN 978-90-73322-21-9, S. 122f.

## Weblenken
* Lode Anthonis in de Datenbank vun Radsportseiten.net
Konservativ Jodendom

Dat **Konservative Jodendom** is en Twieg vun dat hüdige Jodendom. Up hebr. warrt düsse Twieg ok **Masorti** nömmt, dat heet up Platt „traditschonell“. Dat konservative Jodendom versocht, de Traditschonen vun den jöödschen Gloven un dat moderne Leven vun hüdigendags in de Praxis vun siene Religion tohopen to bringen. 

## Grundsätz
Dat konservative Jodendom meent, dat de jöödschen Gesette (Mizwot Adonai, Halacha) nich for all Tieden henstellt wurrn sünd, man dat se jummerlos wieter spunnen un anpasst weern mütt. To’n Bispeel is dat in de Gemeenden kloor, dat ok Froenslüde as Rabbiners un as Kantor mitmaken dröövt. Wenn bi de konservative Joden Froenslüde to’n Goddesdeenst kaamt, hefft se de Kippa up un wickelt sik Tefillin um un weert tellt for den Minjan. Deerns fiert ehre religiöse Grootjöhrigkeit bi de Bat Mizwa, so, as Jungs dat bi de Bar-Mizwa-Fier doot. 

Dat konservative Jodendom verscheelt sik vun dat Orthodoxe Jodendom, wat de religiösen Wetten so stohn lett, as se upschreven sünd un wat dor nix an ännern will. Masorti is dor en Twieg vun dat Liberale Jodendom mit, just so, as dat Reformjodendom. Dat ganze liberale Jodendom stimmt dor in overeen, dat se de Tora histoorsch-kritisch anfaten un verstohn deit.

## Geschichte
Siene  Wuddeln hett dat konservative Jodendom in de positiv-histoorsche School vun den Historiker Heinrich Graetz un vun den Rabbiner Zacharias Frankel in de tweete Hälft vun dat 19. Johrhunnert. Se weern beide togange an dat Jöödsch-Theoloogsche Seminar in Breslau, wat se ok up’e Been stellt hefft. Fraenkel weer dor Direkter un Graetz weer Dozent for jöödsche Geschicht un Bibelkritik. An dat Seminar hett dat to’n eersten Mol en universitäre Utbildung for Rabbiners geven. 

## Masorti in Düütschland

In dat Johr 2002 is in Berlin de eerste düütsche Masorti-Gemeende upmaakt wurrn. Vun 2007 af an warrt se anföhrt vun de Rabbinersche Gesa Ederberg. Se is Rabbinersche an de jöödsche Eenheitsgemeende vun Berlin. In Berlin gifft dat ok en Masorti-Kinnergoorn. 
Annere Masorti-Gemeenden bestoht in Chöttingen, Heilbronn un Weiden. 

## Literatur

* Norman Solomon: *Judentum.* Reclam Universal Bibliothek Nr. 9780
* Judentum verstehen, Symapathie Magazine, http://www.sympathiemagazine.de
* Masorti in Deutschland, Masorti Verein Berlin, http://www.masorti.de
* Julius H. Schoeps (Hrsg.), Neues Lexikon des Judentums, Gütersloh 1992
* Andreas Brämer, "Rabbiner Zacharias Frankel. Hildesheim [u. a.]: Olms, 2000

## Weblenken

* Masorti Deutschland (Berlin)
* Europäisches Masorti Beit Din
* Masorti Olami, Weltverband
* The Schechter Institute of Jewish Studies, Jerusalem

## Borns